**บทที่ 1**

**บทนำ**

**1.1 ความเป็นมาของโครงการ**

ปัจจุบันระบบการเงินของธนาคารกำลังเข้าสู่ยุคเปลี่ยนผ่านครั้งสำคัญ การพัฒนาทางเทคโนโลยี โดยเฉพาะเทคโนโลยีทางการเงิน (Fin Tech) ซึ่งสร้างผลกระทบอย่างรุนแรง ต่อระบบการเงินการธนาคารของไทยและของโลก และทำให้เกิดการเปลี่ยนแปลงทางสังคมและวิถีการดำเนินชีวิต ซึ่งในอดีตการฝากเงิน การถอนเงิน โอนเงิน ชำระค่าบริการต่างๆ สามารถทำได้ที่สาขาธนาคารของธนาคารนั้นๆ ซึ่งการทำงานในระบบนี้ต้องบันทึกข้อมูลลงสมุดบัญชีธนาคาร แต่ในปัจจุบันเมื่อเทคโนโลยีเข้ามามีส่วนร่วมในการพัฒนาด้านต่างๆ ธนาคารจึงไม่ได้จำกัดอยู่ในรูปแบบการให้บริการแบบเดิม เมื่ออินเทอร์เน็ตเข้ามามีบทบาทมากขึ้น ธนาคารจึงมีการปรับเปลี่ยนหน้าที่ไปตามเทคโนโลยี เริ่มมีผู้พัฒนาแอปโมบายแบงกิ้งที่เข้ามาช่วยระบบธนาคาร กลายมาเป็นการพัฒนาแอปพลิเคชั่นที่ทำรายการต่างๆ ได้มากขึ้นผ่านอินเทอร์เน็ตที่ทำรายการได้ตลอด 24 ชั่วโมง

จากการศึกษาเกี่ยวกับระบบงานของธนาคารโรงเรียนพบว่า ปัจจุบันธนาคารโรงเรียนมีการทำรายการฝากเงินโดยยังคงมีการใช้งานกระดาษเพื่อจดบันทึกรายละเอียดต่างๆ รวมถึงการตรวจสอบยอดรวมต่างๆ แล้วจึงรวบรวมรายการฝากเงินและยอดเงินทั้งหมด ไปฝากที่ธนาคารโรงเรียน ซึ่งระบบธนาคารโรงเรียนดังกล่าว สามารถเกิดปัญหาต่างๆ ได้เช่น กระดาษที่บันทึกรายการฝากหายหรือฉีกขาด ทำให้ต้องเขียนรายการฝากขึ้นมาใหม่ รวมถึงความปลอดภัยของการฝากที่ไม่มีระบบรักษาความปลอดภัย ซึ่งการพัฒนาทางเทคโนโลยีในปัจจุบันได้มีการนำเทคโนโลยีสารสนเทศทางคอมพิวเตอร์มาประยุกต์ใช้งานกันอย่างแพร่หลายอาทิเช่น เทคโนโลยี Web Application ที่ถูกเขียนขึ้นมาบนสำหรับการใช้งาน Webpage ต่างๆ ซึ่งถูกปรับแต่งให้แสดงผลบนตัวตัวเครื่องสมาร์ทโฟน หรือ แท็บเล็ตได้ ระบบฐานข้อมูลช่วยในการจัดเก็บข้อมูล ระบบธนาคารโรงเรียนสามารถฝากเงินได้โดยผ่าน Web Application ซึ่งทำให้ให้ไม่เกิดปัญหารายการฝากหายหรือฉีกขาดอีกต่อไป

ดังนั้นผู้จัดทำจึงได้พัฒนาระบบ SM Fin D เพื่อช่วยในการฝากเงินของธนาคารโรงเรียน โดยให้นักศึกษาทำการฝากเงินผ่านระบบ SM Fin D โดยมีเหรัญญิกและอาจารย์ตรวจสอบยอดเงินฝากในระบบ แล้วจึงนำเงินไปฝากที่ธนาคารโรงเรียน ทางธนาคารโรงเรียนสามารถตรวจสอบยอดเงินฝากได้ เพื่อยกระดับระบบการฝากเงินให้มีความปลอดภัยมากขึ้น ทำให้ผู้ใช้สะดวก ปลอดภัย ประหยัดเวลาในการใช้งานระบบ